open-index/open-wikipedia-markdown huggingface dataset:
சிவகோரி

**சிவகோரி** (Shivkhori) எனும் மலை குகைக்கோயில் சம்மு காசுமீர் மாநிலத்தின், ரியாசி மாவட்டத்தில் இமயமலையில் அமைந்துள்ள சிவ லிங்க கோயில் ஆகும்.

## அமைவிடம்
சிவகோரி சிவலிங்கக்கோயில் இமயமலையில் மலைகள் சூழ்ந்த அடர்ந்த காட்டுப் பகுதியில், சம்மு காசுமீர் மாநிலத்தில் ரியாசி மாவட்டத்தில், பெளனி பஞ்சாயத்து ஒன்றியத்தில் உள்ள ரன்சூ எனும் மலை கிராமத்தில் அமைந்துள்ளது.   ஜம்மு நகரத்திலிருந்து 140 கீ. மீ., தொலைவிலும், உதம்பூர் நகரத்திலிருந்து 120 கி. மீ., தொலைவிலும்,  வைஷ்ணவ தேவி அம்மன் கோயில் அமைந்துள்ள கட்ரா நகரத்திலிருந்து 80 கீ. மீ., தொலைவிலும் இக்கோயில் அமைந்துள்ளது. பேருந்துகள் சிவகோரி மலைக்கோயிலின் அடிவார கிராமமான ரன்சூ வரை செல்கிறது. அதன்பின் ரன்சூ கிராமத்திலிருந்து மூன்று கிலோ மீட்டர் தொலைவு வரை மலை மீது நடந்து சென்று பின் சிவகோரி குகையில் அமைந்துள்ள சிவலிங்கத்தை வழிபட வேண்டும்.

## சிவகோரி கோயிலின் விவரம்
`கோரி` எனும் காஷ்மீர மொழிச் சொல்லுக்கு `குகை` என்று பொருள். எனவே சிவகோரி எனில் சிவன் குகை எனப் பொருளாகும். இயற்கையாக அமைந்துள்ள இந்த சிவகோரிக் குகைக்கோயில் 200 மீட்டர் நீளமும், ஒரு மீட்டர் அகலமும், இரண்டு அல்லது மூன்று மீட்டர் உயரம் கொண்டது. சிவகோரி சிவலிங்கம் சுயம்பு வடிவானது. (தான்தோன்றி)  சிவகோரி சிவன் குகைக்கோயிலின் வெளிப்புறம் அகலமாகவும் உட்புறம் குறுகலாகவும் அமைந்துள்ளது. வைஷ்ணவ தேவி கோயிலுக்கு வரும் பக்தர்களும், அமர்நாத் புனித யாத்திரை காலத்தில் அமர்நாத் யாத்திரை செல்லும் பக்தர்களும் சிவகோரி குகைக்கோயிலுக்கும் சென்று சிவலிங்கத்தை வழிபடுகின்றனர். மேலும் இக்குகைக் கோயிலில் பார்வதி, ஐந்து தலை பிள்ளையார், முருகன், இராமர், சீதை ஆகிய கடவுளர்களின் திருவுருவச்சிலைகளும் திரிசூலமும் அமைந்துள்ளன.

## கோயில் நிர்வாகம்
இக்கோயில் நிர்வாகத்தை சிவகோரி தேவஸ்தான வளர்ச்சிக் குழு கவனித்துக் கொள்கிறது.

## சிவகோரிக்கு அருகில் உள்ள சுற்றுலா இடங்கள் மற்றும் கோயில்கள்
* வைஷ்ணவ தேவி
* சம்மு (நகர்)
* கட்ரா
* அமர்நாத்

## வெளி இணைப்புகள்
*  Official Website of Shri Shivkhori Shrine Board
* Shiv Khori Cave Shrine Infromation Website 
* Shiv Khori Cave - thedivineindia.com

பகுப்பு:இந்து யாத்திரைத் தலங்கள்
பகுப்பு:சம்மு காசுமீரில் உள்ள இந்துக் கோயில்கள்
பகுப்பு:ரியாசி மாவட்டம்
பகுப்பு:இந்தியாவில் உள்ள சிவன் கோயில்கள்
பகுப்பு:ஜம்மு காஷ்மீரில் சுற்றுலா
தாஜ்மகால் (திரைப்படம்)

***தாஜ்மகால்*** (*Taj Mahal*) 1999 ஆம் ஆண்டு தீபாவளி பண்டிகைக்கு வெளிவந்த தமிழ்த் திரைப்படமாகும். தனது மகனான மனோஜ் கதாநாயகனாகவும், ரியா சென் கதாநாயகியாகவும் நடித்த இப்படத்தை பாரதிராஜா இயக்கினார். பாரதிராஜா தனது மகன் மனோஜை இப்படத்தின் மூலம் நடிகராக அறிமுகப்படுத்தினார்.

## கதைச்சுருக்கம்
தனக்குள்ளே உட்பகையையும், பழிவாங்கலையும் கொண்டு விளங்கும் இரு கிராமங்களிடையே, திரைக்கதை நடக்கிறது. இத்தகைய கிராமம் ஒன்றில்  கதாநாயகனும், கதாநாயகி மற்றொரு கிராமத்திலும் வாழ்கின்றனர். 'கண்டதும் காதல்' என்ற அடிப்படையில் இவர்களிடையே காதல் மலர்கிறது. இக்காதலை, அவர்களின் பெற்றோர் கடுமையாக எதிர்கின்றனர். இச்சூழலில் கதாநாயகியின் அண்ணன், பார்த்த வேறொரு மாப்பிள்ளையைக் கதாநாயகி மணக்கிறாரா? என்பதே கதை. வியப்புடனான முடிவுடன் கதை முடிகிறது.

## நடிகர்கள்

## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார். 

## மேற்கோள்கள்

## வெளி இணைப்புகள்
*

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:பாரதிராஜா இயக்கிய தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
ஃபிஃபா ஆண்டின் உலகளவில் சிறந்த வீரர்

thumb|ஐந்து முறை அடுத்தடுத்து உலகின் சிறந்த வீரர் பட்டத்தை பெற்றவர்
**[[பன்னாட்டுக் கால்பந்து சங்கங்களின் கூட்டமைப்பு]] ஆண்டின் உலகளவில் சிறந்த  வீரர்** என்பது ஒவ்வொரு ஆண்டும் சிறந்த கால்பந்து வீரருக்கு ஃபிஃபாவினால் வழங்கப்படும் பரிசாகும். இது 1991இல் உலகின் சிறந்த ஆண் கால்பந்து விளையாட்டு வீரர்களுக்காக  நிறுவப்பட்டது.  இது உலகளவில் பல்வேறு பயிற்றுனர்களாலும் பன்னாட்டு அணித்தலைவர்களாலும் வாக்களிப்பு மூலம் தேர்ந்தெடுக்கப்படுகிறது. ஒவ்வொரு பயிற்றுனருக்கும் முறையே ஐந்து, மூன்று ஒரு புள்ளிகள் மதிப்புள்ள மூன்று வாக்குகள் தரப்படுகின்றன;வெற்றி பெற்றவர்கள் தாங்கள் பெற்ற மொத்த புள்ளிகளின் அடிப்படையில் வரிசைப்படுத்தப்படுகிறார்கள்.

ஐரோப்பாவில் வாழும் பிரேசிலிய விளையாட்டாளர்களே இந்த விருதை 18இல் 8 முறை பெற்றுள்ளனர். அடுத்ததாக பிரான்சு மூன்று முறை வென்றுள்ளது. தனிநபர்களைப் பொறுத்தவரை பிரேசில் நாட்டு வீரர்கள் ஐந்து முறையும் இத்தாலியும் போர்த்துக்கல்லும் தலா இருமுறையும்  வென்றுள்ளன.

இந்த விருது பெற்ற மிக இளைய விளையாட்டாளராக  ரொனால்டோ உள்ளார். இவர் 1996இல் தமது 20வது அகவையில்  வென்றார். ரொனால்டோ மீண்டும் 1997இலும்  2002இலும் வென்றுள்ளார். இவரும்  ரொனால்டினோவும் அடுத்தடுத்து இருமுறை வென்றுள்ளனர்.  ரோனால்டோவும்  ஜீனடின் ஜிதேனும் மூன்று முறை வென்றுள்ளனர். இந்த விருதைப் பெற்ற மிகவும் முதிய விளையாட்டாளராக பாபியோ கன்னவரோ உள்ளார். இவர் 2006இல் தமது 33வது அகவையில் இவ்விருதை வென்றார்.

2010இல் *ஃப்ரென்ச் கால்பந்தின்* **பாலோன் தி'ஓர்** மற்றும் ஃபிஃபா உலகின் சிறந்த வீரர் ஆகிய இரண்டு விருதுகளும் ஒன்றிணைத்து ஒவ்வொரு ஆண்டும் உலகின் சிறந்த ஆண் விளையாட்டாளருக்கு **[[தங்கப் பந்து (பிஃபா)]]** வழங்கப்படுகிறது.

2001ஆம் ஆண்டில் மகளிருக்கான விருதுசேர்க்கப்பட்டது. மகளிரில் தனிநபர் விருது பெற்றவர்கள் மிகக் குறைவே. இதுவரை ஆறு பேருக்கு —இரு அமெரிக்கர்கள், இரு செருமானியர்கள், ஒரு பிரேசிலியர், ஒரு சப்பானியர்—இவ்விருது வழங்கப்பட்டுள்ளது. 2011இல் ஓமரெ சவாவிற்கும் 2012இல் அபி வாம்பாச்சிற்கும் 2013இல்  நதீன்  அங்கெரருக்கும் வழங்கப்பட்டுள்ளது. முன்னதாக மார்த்தா ஐந்து முறை அடுத்தடுத்து வென்றுள்ளார். பிர்கிட் பிரின்சு மூன்று முறை அடுத்தடுத்தும் மியா ஆம் அடுத்தடுத்து இருமுறையும் வென்றுள்ளனர். மிகவும் முதிய அகவையில் வென்றவராக 35 அகவையில் வென்ற  அங்கெரர் உள்ளார்; ஒரு கோல் காப்பாளராக இவ்விருதைப் பெறுவதும் இவரே ஆவார். மிகவும் இளைய அகவையில் மார்த்தா 2006இல் தமது 20வது அகவையில் வென்றுள்ளார். 
## இதனையும் காண்க
* தங்கப் பந்து (பிஃபா)

## மேற்சான்றுகள்

பகுப்பு:காற்பந்தாட்டம்
மகாபீடபதம் (சிற்பநூல்)

thumb|300px|பதினாறு பதங்களைக் கொண்ட மகாபீடபதம்
இந்தியச் சிற்ப மரபில் **மகாபீடபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் நான்காகப் பிரிக்கப்பட்டு மொத்தம் பதினாறு (4 x 4) பதங்களைக் (நிலத்துண்டு) கொண்டது. இந்த அமைப்பில்,  நடுவில் வரக்கூடிய நான்கு பதங்களும் பிரம்மாவுக்கு உரியவை. மீதியுள்ள பன்னிரண்டு பதங்கள் ஒவ்வொன்றும் இரண்டிரண்டு தேவர்களுக்கு உரியவையாகப் பிரிக்கப்பட்டுள்ளது. பிரமனுக்கு உரிய பகுதியின் எல்லைகளுக்கு வெளியே உட்புறச் சுற்றாக எட்டுத் தேவர்களுக்கு உரிய பகுதிகள் உள்ளன. வெளிப்புறச் சுற்றில் 16 தேவர்களுக்கான பகுதிகள் உள்ளன. உட்சுற்றில் வடகிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய இடங்கள் உள்ளன. வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விததன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்கள் காணப்படுகின்றன.

## குறிப்புகள்

## உசாத்துணைகள்
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு., *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

## இவற்றையும் பார்க்கவும்
* சிற்பநூல்களில் நிலப்பிரிவு வகைகள்

பகுப்பு:சிற்ப நூல்கள்
கணினியியல் தத்துவம்

**கணினியியல் தத்துவம்** என்பது கணினியியல் துறை சாரந்த தத்துவார்த்த கேள்விகள் நிரலாக்கம் மட்டுமல்லாமல் கணினியியல் துறை சார்ந்த வளர்ச்சிக்கும் மேம்பாட்டுக்கும் தொடர்புடையதாகும்.கணினியியல் தத்துவம் பெரும்பாலும் இயல்பு, விவரக்குறிப்பு, வடிவமைப்பு மற்றும் கட்டுமான பற்றிய ஆய்வுகளை கொண்டுள்ளது. கணினியியலுக்கு இயற்கையாக அமைந்த கோட்பாட்டு ரீதியிலான விடயங்கள் மற்றும் தொழில்நுட்பம் தத்துவங்கள் அனைத்தும் கணிதம் மற்றும் கணக்கீடு குறித்து பல விவாதங்களை முன் வைக்கின்றன.

## இவற்றையும் பார்க்கவும்
*கணிதத்தின் மெய்யியல்

## வெளியினைப்புகள்
*PhiloComp.net

## உசாத்துனைகள்


பகுப்பு:கணினியியல்
பகுப்பு:அறிவியலின் மெய்யியல்
பகுப்பு:கணினி அறிவியல்
சதாசிவம் விசாரணை ஆணையம்

**சதாசிவம் விசாரணை ஆணையம்** (*Sadasivam Commission*) தமிழ்நாட்டில், சத்தியமங்கலம், மேட்டூர், தாளவாடி, மாதேஸ்வரன் மலை உள்ளிட்ட காட்டுப் பகுதிகளில் முகாமிட்டு சந்தனக் கடத்தல் வீரப்பன் தேடுதலில் ஈடுபட்ட அதிரடிப்படையினரின் அத்துமீறல் நடவடிக்கைகள் குறித்து விசாரிக்க தேசிய மனித உரிமை ஆணையத்தால் நீதிபதி சதாசிவம் தலைமையில் அமைக்கப்பட்ட ஓர் ஆணையம் ஆகும்.

## பின்னணி
கடந்த 1993ம் ஆண்டு சந்தனக் கடத்தல் வீரப்பனைத் தேடிப்பிடிப்பதற்காக அமைக்கப்பட்டத் தமிழக மற்றும் கர்நாடக அதிரடிப்படைகளின் தீவிரத் தேடுதல் நடவடிக்கைகள் தொடங்கின. இந்த நடவடிக்கைகளின் போது அப்பகுதிகளில் வாழ்ந்த மக்களைக் கற்பழிப்பு, சித்திரவதை, கடத்தல் மற்றும் கொலை செய்துள்ளதாக அதிரடிப்படையினரின் மீது குற்றம் சாட்டப்பட்டது. அக்குற்றங்கள் குறித்து இந்த ஆணையம் இரு மாநிலங்களிலும் விசாரணை நடத்தியது. 2000 ஆம் ஆண்டு தொடங்கப்பட்ட விசாரணையின் இறுதி அறிக்கை 2003 இல் சமர்ப்பிக்கப்பட்டது.

## மேற்கோள்கள்


பகுப்பு:இந்திய ஆணைக்குழுக்கள்
சிபு சோரன்

**சிபு சோரன்** (*Shibu Soren*)(சனவரி 11, 1944 – 4 ஆகத்து 2025)  இந்திய அரசியல்வாதியும், சார்க்கண்ட் மாநில முன்னாள் முதலமைச்சருமாவார். இந்திய மக்களவை உறுப்பினரும் ஆவார்.

சிபு சோரன் ஜார்க்கண்டின் ஹசாரிபாக் மாவட்டத்தில் உள்ள நேம்ரா என்ற ஊரில் பிறந்தார். ஏழாவது மக்களவை, ஒன்பதாவது மக்களவை, பத்தாவது மக்களவை, பதினோராவது மக்களவை, பதின்மூன்றாவது மக்களவை, பதினான்காவது மக்களவை, பதினைந்தாவது மக்களவை, பதினாறாவது மக்களவை ஆகிய மக்களவைகளில் உறுப்பினராக இருந்தார்.
சிபு சோரன் மக்களவைக்கு ஏழு முறை சார்க்கண்ட் மாநிலத்தின் தும்கா மக்களவைத் தொகுதியிலிருந்து ஜார்க்கண்ட் முக்தி மோர்ச்சா கட்சியின் சார்பாகத் தேர்தெடுக்கப்பட்டார்.
ஜார்க்கண்ட் முக்தி மோர்ச்சா கட்சியின் தலைவராகவும் பணியாற்றினார். 

சிபு சோரன், இவரின் செயலாளர் கொலை வழக்கில் குற்றம் சாட்டப்பட்டு  1998-இல் கைது செய்யப்பட்டார்.
2006-இல் ஐக்கிய முற்போக்குக் கூட்டணி அரசின் அமைச்சரவையில்  நிலக்கரித்துறை அமைச்சராக இருந்தார்.

## தேர்தல் செயல்பாடு

## இறப்பு
சிபு சோரன் 2025 ஆகத்து 4 அன்று தில்லியிலுள்ள சிறீ கங்கா இராம் மருத்துவமனையில் தனது 81-ஆவது அகவையில் காலமானார்.

## மேற்கோள்கள்

## வெளி இணைப்புகள்
* ஜார்க்கண்ட் மாநிலத்தில் பா.ஜனதா அரசுக்கு ஆபத்து: ஆதரவை வாபஸ் பெற்றார் சிபுசோரன் மாலைமலர்

பகுப்பு:1944 பிறப்புகள்
பகுப்பு:2025 இறப்புகள்
பகுப்பு:இந்திய அரசியல் கட்சித் தலைவர்கள்
பகுப்பு:ஜார்க்கண்ட் அரசியல்வாதிகள்
பகுப்பு:7வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:ஜார்க்கண்டு மாநில முதல்வர்கள்
பகுப்பு:மாநிலங்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சந்தாலிகள்
பகுப்பு:பட்டியல் பழங்குடி நபர்கள்
படிமுறையியல் வணிகம்

**படிமுறையியல் வர்த்தகம்** என்பது எந்த ஓரு மனித தலையிடுதல் இல்லாமல் நேரம், விலை, காலம் போன்ற மாறிகள் மூலம் வர்த்தகம் ஆணைகளை மின்னணு தளத்தில் செயல்படுத்துவதாகும்.  சந்தையின் பாதிப்புகளையும் இடர்களையும் நீக்க முதலீட்டு வங்கிகள், ஓய்வூதிய நிதிகள், பரஸ்பர நிதிகள், மற்றும் பிற  நிறுவன வணிகர்களால் பயன்படுத்தப்படுகிறது.  நிதி சந்தைகளில் பரிவர்த்தனை முடிவெடுப்பது குறித்து மிகவும் மேம்பட்ட கணித மாதிரிகள் பயன்படுத்தும் ஒரு வர்த்தக அமைப்பாகும்.

## இந்தியாவில் படிமுறையியல் வர்த்தகம்
இந்தியாவில் படிமுறையியல் வர்த்தகம் 2008ஆம் ஆண்டு அனுமதிக்கப்பட்டது. அதன் பின்னர் அதன் பயன்பாடு பன்மடங்கு அதிகரித்துவிட்டது.
## உசாத்துணை


பகுப்பு:வணிகவியல்
மன்னார் மனிதப் புதைகுழி

**மன்னார் மனிதப் புதைகுழி** (*Mannar mass grave*) என்பது இலங்கையின் வட மாகாணத்தில் மன்னார் மாவட்டத்தில், மாந்தை சந்தியில் இருந்து 75 மீட்டர்கள் தொலைவில் திருக்கேதீச்சரம் செல்லும் வழியில் கண்டுபிடிக்கப்பட்ட ஒரு மனிதப் புதைகுழி ஆகும்.  2014 பெப்ரவரி 24 வரை மொத்தம் 80 எலும்புக் கூடுகள் கண்டுபிடிக்கப்பட்டுள்ளன. இப்பகுதி 1990 ஆம் ஆண்டு முதல் ஈழப்போர் முடிவடைந்த 2009 ஆம் ஆண்டு வரை இலங்கைத் தரைப்படையின் கட்டுப்பாட்டில் இருந்து வந்துள்ளது.

பாடல்பெற்ற தலமாகிய திருக்கேதீச்சரம் கோவில் சூழலில் 2013 டிசம்பர் 20 ஆம் நாள் குடிநீர்த் திட்டத்திற்காக நீர்க்குழாய்கள் புதைக்கும் பணியில் ஈடுபட்டிருந்த பணியாளர்கள் நிலத்தைத் தோண்டிய போது, மனித எலும்புக்கூட்டு எச்சங்கள் இருந்தமை கண்டுபிடிக்கப்பட்டது. இதனையடுத்து அந்த இடத்தைப் பார்வையிட்ட மன்னார் நீதிபதி ஆனந்தி கனகரத்தினத்தின் உத்தரவுக்கமைய அந்த இடத்தைத் தோண்டும் பணிகள் ஆரம்பிக்கப்பட்டன. பத்து மண்டையோடுகளும் மனித எலும்புக்கூட்டு எச்சங்களும் முதல் நாளன்று கண்டுபிடிக்கப்பட்டன. நீதிமன்ற உத்தரவுக்கமைய அவைகள் வேதிப் பகுப்பாய்வுக்காக அனுப்பப்பட்டன. புதைகுழி தோண்டும் பணியைப் பார்வையிட்ட வட மாகாண சபை மீன்பிடித்துறை அமைச்சர் பா. டெனீஸ்வரன் எலும்புக்கூடுகளில் சித்திரவதை செய்யப்பட்ட தடயங்கள் காணப்படுவதாகத் தெரிவித்தார். மன்னார் நீதிபதி, சட்ட வைத்திய அதிகாரிகள் மற்றும் காவல் துறையினர் முன்னிலையில் இப்படுகுழி தோண்டும் நடவடிக்கைகள் முன்னெடுக்கப்பட்டு வருகின்றன.

## மேலும் எலும்புக்கூடுகள் கண்டுபிடிப்பு
2014 சனவரி 3, 4 ஆம் நாட்களிலும், 2014 சனவரி 6, 7 ஆம் நாட்களிலும், 2014 சனவரி 16, 17 ஆம் நாட்களிலும் புதைகுழி தோண்டும் பணிகள் மன்னார் நீதிபவான் ஆனந்தி கனகரட்ணம், சட்ட வைத்திய நிபுணர் டி.எல். வைத்திய்ரட்ண் மற்றும் காவல்துறையினர் போன்றவர்களின் முன்னிலையில் நடைபெற்றன.

30.01.2013 ஆம் திகதி வரையில் இங்கு மொத்தமாக 55 எலும்புக்கூடுகள் கண்டுபிடிக்கப்பட்டுள்ளன. இவை மன்னார் பொது வைத்தியசாலையில் பாதுகாப்பாக வைக்கப்பட்டுள்ளன.

10.02.2014 ஆந் திகதியன்று மன்னர் நீதவான் ஆனந்தி கனகரத்தினத்தின் முன்னிலையில் மீண்டும் 20ஆவது தடவையாக புதைகுழி தோண்டப்பட்டபோது மேலும் மூன்று எலும்புக்கூடுகள் கண்டுபிடிக்கப்பட்டன. அத்துடன் மொத்தமாக **58** எலும்புக்கூடுகள் கண்டுபிடிக்கப்பட்டுள்ளன. எனினும் இறுதியில் இது ஒரு சாதாரண மயானம் எனக்கூறப்பட்டது.

மனிதப் புதைகுழிக்கருகில் கிணறு இருந்தது கண்டுபிடிக்கப்பட்டிருப்பதால் இது தொடர்பான விசாரணையில் திருப்பம் ஏற்பட்டுள்ளது.

## மேற்கோள்கள்

பகுப்பு:இலங்கை இனப்பிரச்சினை
பகுப்பு:இலங்கையில் மனித உரிமைகள்
பகுப்பு:மன்னார் மாவட்டம்
பகுப்பு:2014 இல் இலங்கை
பகுப்பு:இலங்கையில் பொதுமக்கள் படுகொலைகள்
1950 உலகக்கோப்பை காற்பந்து

**1950 ஃபிஃபா உலகக்கோப்பை**, 1950ஆம் ஆண்டு சூன் 24 முதல்  சூலை 16 வரை பிரேசிலில் நடைபெற்ற நான்காவது உலகக்கோப்பை காற்பந்து போட்டியாகும். 1938ஆம் ஆண்டிற்கு பிறகு  இரண்டாம் உலகப் போரால் 1942இலும் 1946இலும் நடைபெற திட்டமிடப்பட்டிருந்த உலகக்கோப்பை போட்டிகள் நடைபெறவில்லை.  எனவே 12 ஆண்டுகளுக்குப் பிறகு நடைபெற்ற முதல் உலகக்கோப்பை போட்டியாக இது அமைந்தது.   இந்தப் போட்டியில் உருகுவே கால்பந்தாட்ட அணி  இறுதிப் போட்டியில் 2-1 என்ற கோல்கணக்கில் போட்டி நடத்திய பிரேசில் நாட்டு அணியை வென்று கோப்பையை கைப்பற்றிது. இந்தப் போட்டியின்போது தான் உலகக்கோப்பை போட்டி வெற்றியாளருக்கு வழங்கப்படும் கோப்பைக்கு ஃபிஃபா தலைவராக 25 ஆண்டுகள் பணியாற்றியதைப் பாராட்டும் விதமாக ஜூல்சு ரிமெட் கோப்பை என   பெயரிடப்பட்டது.
## பங்கேற்பாளர்கள்
### ஐரோப்பா
* இங்கிலாந்து 
* இத்தாலி
* எசுப்பானியா
* சுவீடன்
* சுவிட்சர்லாந்து 
* யுகோசுலாவியா

### வடக்கு மற்றும் மத்திய அமெரிக்கா
* மெக்சிக்கோ
* அமெரிக்க ஐக்கிய நாடு

### தென் அமெரிக்கா
* பொலிவியா
* பிரேசில்
* சிலி
* பரகுவை
* உருகுவை
## முடிவுகள்
### சுற்று 1
#### குழு A

#### குழு B

#### குழு C

#### குழு D

### சுற்று 2

## மேற்சான்றுகள்

பகுப்பு:உலகக்கோப்பை காற்பந்து
பகுப்பு:1950 நிகழ்வுகள்
பகுப்பு:பிரேசிலில் விளையாட்டு
தமிழ் சூழ் நிலம்

தமிழ் நிலம் என்பது செந்தமிழ் நிலம், அதனைச் சூழ்ந்திருக்கும்  செந்தமிழ் சேர்ந்த பன்னிரு நிலம் ஆகியவற்றைத் தன்னகத்தே கொண்டது. இந்தத் தமிழ் நிலத்தைச் சூழ்ந்திருந்த நிலங்களாக நன்னூல் உரையாசிரியர் மயிலைநாதர் காலத்தில் இருந்த நிலங்கள் 17. இவை **தமிழ்சூழ் பதினேழ் நிலம்** என ஒரு பாடலில் குறிப்பிடப்பட்டுள்ளது. 

## அடிக்குறிப்பு

பகுப்பு:தமிழ் மொழி வரலாறு
தமிழ் நிலம்

**தமிழ் நிலம்** என்பது தமிழ் வழங்கும் நிலம் ஆகும். தமிழ் நாடு என்பது அரசியல் பிரிவாலான நாட்டுப் பகுதியைக் குறிக்கும் சொல்லாட்சி. தமிழ் நிலம் என்பது தமிழ்மொழி தோன்றிப் பேசப்பட்டுவரும் நாட்டுப்பகுதி. தமிழ் மொழி தோன்றிய நிலம் **தமிழகம்**. இதனைச் சூழ்ந்துள்ள நிலம் தமிழ் சூழ் நிலம்
* செந்தமிழ் நிலம்
* செந்தமிழ் சேர்ந்த பன்னிரு நிலம்

பகுப்பு:தமிழ் மொழி வரலாறு
கிருமியழித்தல்

பொருட்களின் (உணவு, திரவ உணவு, மருத்துவ உபகரணங்கள், வேறு பல பொருட்கள்) மேற்பரப்பில் உள்ள அனைத்து வகை நுண்ணங்கிகளையும் அழிக்கும் அனைத்து முறைகளும் **கிருமியழித்தல்** (*sterilization*) என அழைக்கப்படும். கிருமியழித்தல் மூலம் பக்டீரியா, பூஞ்சை, புரொட்டிஸ்டுக்கள், வைரசுக்கள் உட்பட அனைத்துக் கிருமிகளும் இல்லாதொழிக்கப்படுகின்றன. அதிக வெப்பநிலைக்கு சூடாக்கல், இரசாயனங்களைப் பயன்படுத்தல், அதிக அமுக்கத்தை வழங்கல், கதிர்ப்பைப் (x கதிர்கள், காமா கதிர்கள்) பயன்படுத்தல், நுண் துளைகளூடாக வடிகட்டல் மூலம் கிருமியழித்தலை மேற்கொள்ள முடியும்.

## பயன்பாடு

### உணவில்

உணவின் மூலம் பரவும் நோய்களைத் தடுக்க உணவுப் பொருட்கள் கிருமியழிக்கப்படுகின்றன. பொதுவாக உணவுகளைக் கிருமியழிக்க வெப்பமேற்றும் முறையே பயன்படுத்தப்படுகின்றது. ஏனைய முறைகள் உணவை உண்பவருக்குப் பாதிப்பை ஏற்படுத்தலாம். எனினும் உணவைக் கிருமியழிப்பதால் உணவின் சுவை குன்றுவதுடன், சில முக்கிய வைட்டமின்கள் அழிகின்றன.

### மருத்துவ உபகரணங்களில்

வைத்தியசாலைகளில் சத்திர சிகிச்சைக்கு முன்னர் சத்திர சிகிச்சை உபகரணங்கள் முழுமையாக கிருமியழிக்கப்படுகின்றன. பழங்கால ரோமில் சத்திர சிகிச்சை உபகரணங்கள் நெருப்பில் வாட்டப்பட்ட பின் உபயோகிக்கப்பட்டதாகக் கூறப்படுகின்றது. தற்காலத்தில் பாச்சர்முறை மூலம் சில வகை கிருமிகளை மாத்திரம் கொல்லுதலும் கையாளப்படுகின்றது.

## கிருமியழித்தலின் வினைத்திறனை அளவிடல்

இவ்வாய்ப்பாடு முன்னரிலும் ({N_0}) பார்க்க குறிப்பிட்ட நேரத்தில் (t) எத்தனை மடங்கு கிருமிகள் குறைவடைந்துள்ளன (N) என்பதைக் கணிப்பதாகும். இங்கு D எனும் மாறிலி பயன்படுத்தப்பட்டுள்ளது. இம்மாறிலி பயன்படுத்தப்படும் கிருமியழித்தல் முறைக்கேற்பவும், நுண்ணுயிரின் வகைக்கேற்பவும் மாறுபடும். 
:\frac{N}{N_0} = 10^{\left(-\frac{t}{D}\right)}.

கிருமியழித்தலுக்கு ஆகக்குறைவாக ஒரு மில்லியன் மடங்காவது (10^{-6}) நுண்ணுயிர்களின் எண்ணிக்கை குறைவடைய வேண்டும். ஊசி மூலம் மருந்தேற்றலுக்கு இவ்வெண்ணிக்கையிலும் பத்து மடங்கு குறைவாக (10^{-7}) நுண்ணுயிர்கள் குறைக்கப்பட வேண்டும். தொற்று நீக்கல் செயன்முறைக்கு (10^{-5}) போதுமானதாகும். எனினும் முழுமையாக அனைத்து நுண்ணுயிர்களையும் அழித்தல் பொதுவாக சாத்தியமற்றது.

## கிருமியழித்தல் முறைகள்

*வெப்பமேற்றல் (121–134&nbsp;°C)
*இரசாயனங்களைப் பயன்படுத்தல்
*கதிர்த்தொழிற்பாடு
*வடிகட்டல்
*அதிக அமுக்கம் வழங்கல்
*மேலுள்ள முறைகளைக் கலவையாகப் பயன்படுத்தல்

## கிருமியழித்தல் எனத் தவறாகக் கருதப்படும் செயன்முறைகள்

*கழுவுதல்- பொதுவாக நீரில் அல்லது சூடான நீரில் கழுவுவதாலோ அல்லது சமையல் பாத்திர சுத்தப்படுத்தானைப் பயன்படுத்துவதாலோ அனைத்துக் கிருமிகளையும் அழிக்க முடியாது.
*குளிப்பதால் அனைத்துக் கிருமிகளையும் அழிக்க முடியாது. கிருமியழிப்பு சோப்புகளால் சிறிதளவான நுண்ணுயிர்களையே அழிக்க முடியும்.
*நுண்ணுயிர்க்கொல்லிகளால் அனேகமான நுண்ணியிர்களை அழிக்க முடியுமென்றாலும், இவையும் முழுமையற்றவையே. எனவே இவற்றைப் பயன்படுத்தல் கிருமியழித்தல் ஆகாது.
*பாச்சர்முறை மூலம் நோயேற்படுத்தும் சில பக்டீரியாக்களே அழிக்கப்படுகின்றன.

பகுப்பு:நுண்ணுயிரியல்
பகுப்பு:உயிர்க்கொல்லிகள்
பகுப்பு:சுகாதாரம்
செந்தமிழ் நிலம்

**செந்தமிழ் நிலம்** என்பது இயற்சொல் வழங்கும் நிலப்பகுதி ஆகும். இந்த நிலப்பகுதியின் எல்லையைக் குறிப்பிடுவதில் பழங்கால இலக்கண உரையாசிரியர்களின் கருத்தில் மாறுபாடுகள் உள்ளன. 
;இளம்பூரணர் கருத்து
:செந்தமிழ் நிலம் என்பது வையை யாற்றின் வடக்கு, மருத யாற்றின்  தெற்கு, கருவூரின் மேற்கு, மருவூரின்  மேற்கு.  
;நன்னூல் உரையாசிரியர் சங்கர நமச்சிவாயர் கருத்து
: செந்தமிழ் நிலம் என்பது பாண்டுநாட்டுப் பகுதி. )
;நன்னூல் உரையாசிரியர் சிவஞான முனிவர் கருத்து
:தென்பாண்டி நாடு சேர்க்கப்படாத பாண்டி நாடுதான் செந்தமிழ் நிலம். 
;நன்னூல் உரையாசிரியர் மயிலைநாதர் கருத்து
:இவர் இளம்பூரணர் கருத்தை வழிமொழிகிறார்.

## அடிக்குறிப்பு

பகுப்பு:தமிழ் மொழி வரலாறு
மதப் போர்கள்

**மதப் போர்கள்** (Religious war) என்பவை மதங்களுக்கு இடையே மதத்தின் காரணமாய் நடக்கும் போர்கள் ஆகும். பதினாறாம் மற்றும் பதினேழாம் நூற்றாண்டுகளில் ஐரோப்பியப் பிராந்தியங்களில் அதிக அளவு நடந்தன.

## முக்கிய மதப் போர்கள்

## மேற்கோள்கள்

பகுப்பு:போர்கள்
வாஷிங்டனில் திருமணம் (நூல்)

**வாஷிங்டனில் திருமணம்** என்பது எழுத்தாளர் சாவியால் எழுதப்பட்ட ஒரு நகைச்சுவைக் கதை. இந்தக் கதையானது ஒரு நகைச்சுவைத் தொடராக ஆனந்த விகடனில் வாரந்தோறும் வெளியானது. வாரம் ஒரு அத்தியாயம் எனும் கணக்கில் மொத்தம் பதினோரு அத்தியாயங்களாக வெளியானது.

இந்தக் கதையை நர்மதா பதிப்பகம் நூல் வடிவில் வெளியிட்டுள்ளது.

## கதைச் சுருக்கம்
*ராக்பெல்லர்* எனும் அமெரிக்கத் தம்பதிகள் தென்னிந்திய திருமணம் ஒன்றை வாசிங்டன் நகரில் நடத்திப் பார்க்க ஆசைப்படுகின்றனர். திருமணம் நடத்திட தேவைப்படும் அனைத்துச் செலவுகளையும் இத்தம்பதியினரே செய்கின்றனர். திருமணம் எப்படி நடத்தப்பட்டது என்பதனை சாவி நகைச்சுவையாக எழுதியிருந்தார்.  

## பெற்ற சிறப்புகள்
* கோவை பத்து என்பவர் இக்கதையை ஒரு மேடை நாடகமாக அரங்கேற்றினார். இந்த நாடகம் 500 தடவைகளுக்கு மேலாக நடிக்கப்பட்டுள்ளது.

## மேற்கோள்கள்

## உசாத்துணை
* புத்தக வடிவில் நர்மதா பதிப்பகம் வெளியிட்டுள்ள *வாஷிங்டனில் திருமணம்* எனும் நூல். பதிப்பு: மார்ச் 2013.

## வெளியிணைப்புகள்
* பிரதி

பகுப்பு:நகைச்சுவைக் கதைகள்
பகுப்பு:சஞ்சிகையில் வெளியான தொடர்கதைகள்
உபபீடகம் (சிற்பநூல்)

thumb|300px|இருபத்தைந்து பதங்களைக் கொண்ட உபபீடகம்
இந்தியச் சிற்ப மரபில் **உபபீடகம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் ஐந்தாகப் பிரிக்கப்பட்டு மொத்தம் இருபத்தைந்து (5 x 5) பதங்களைக் (நிலத்துண்டு) கொண்டது. இந்த அமைப்பில்,  நடுவில் வரக்கூடிய ஒரு பதம் பிரம்மாவுக்கு உரியது. மீதியுள்ள இருபத்துநான்கு பதங்கள் ஒவ்வொன்றும் ஒவ்வொரு தேவருக்கு உரியவை. பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன.

இந்த உபபீடகமும், 16 பதங்களைக் கொண்ட மகாபீடமும் ஏறத்தாழ ஒரே மாதிரியான அமைப்புள்ளவை. தேவர்களிலும், அவர்களது எண்ணிக்கையிலும், சார்பு நிலைகளிலும் மாற்றங்கள் எதுவும் இல்லை. பிரமனுக்கும் ஏனைய தேவர்களுக்கும் ஒதுக்கப்பட்டுள்ள பதங்களின் எண்ணிக்கையில்லேயே வேறுபாடுகள் உள்ளன. மகாபீடத்தில் பிரமனுக்கு நான்கு பதங்களும், ஏனைய தேவர்களுக்கு அரைப் பதமும் உதுக்கப்பட்டிருக்க உபபீடகத்தில் எல்லாத் தேவர்களுக்குமே ஒவ்வொரு பதம் ஒதுக்கப்பட்டுள்ளது.

## குறிப்புகள்

## உசாத்துணைகள்
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு., *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

## இவற்றையும் பார்க்கவும்
* சிற்பநூல்களில் நிலப்பிரிவு வகைகள்

பகுப்பு:சிற்ப நூல்கள்
டுஸ்க்-இ-ஜகாங்கீரி

**டுஸ்க்-இ-ஜகாங்கீரி** (*Tuzuk-e-Jahangiri* அல்லது *Tuzuk-i-Jahangiri*; பாரசீக மொழி: تزک جهانگیری ‎) என்பது முகலாய மன்னர் ஜஹாங்கீரின் வாழ்க்கை வரலாற்றுப் புத்தகமாகும். இப்புத்தகம் *ஜஹாங்கீர் நாமா* என்றும் குறிப்பிடப்படுகிறது. இப்புத்தகம் பாரசீக மொழியில் எழுதப்பட்டது. இவரது குல முன்னோரான பாபர் தனது வாழ்க்கை வரலாற்றை பாபர் நாமா என்று எழுதி இப்பழக்கத்தைத் தொடங்கியதின் தொடர்ச்சியாய் இவர் இப்புத்தகத்தை இழுதியுள்ளார். இதில் தனது மதத்தின் வரலாறு, தனது குடும்பம், தனது கலை மற்றும் அரசியல் செயல்பாடுகளைப் பற்றி குறிப்பிட்டுள்ளார்.

## இதையும் பார்க்கவும்
* பாபர் நாமா
* அக்பர்நாமா

பகுப்பு:வரலாற்று நூல்கள்
பகுப்பு:முகலாயப் பேரரசு குறித்த நூல்கள்
தீபிகா சாம்சன்

**தீபிகா சாம்சன்** (*Dipika Kakar*) ஒரு தொலைக்காட்சி நடிகை. இவர் இமாஜின் தொலைக்காட்சியில் ஒளிப்பரப்பான *நீர் பாரே தேரே நைநா தேவி* எனும் தொலைக்காட்சித் தொடரின் மூலம் அறிமுகமானார். பின்னர், ஜீ டிவியில் ஒளிப்பரப்பான *அக்லே ஜானம் மொஹே பிட்டியா ஹி கி ஜோ* என்னும் தொடரில் நடித்தார். தற்போது, கலர்ஸ் தொலைக்காட்சியின் ஸசுரால் சிமர் கா என்ற தொடரில் சிமர் என்ற கதாபாத்திரத்தில் நடித்ததன் மூலம் பரவலாக அறியப்பட்டார்.

## இளமைக் காலம்
தீபிகா சாம்சனின் தந்தை ஒரு இராணுவ வீரர் ஆவார். இவர் குடும்பத்தின் மூன்றாவது பெண் பிள்ளை ஆவார்.
தீபிகா சாம்சன் நடிக்க வருவதற்கு முன்னால் விமான பணிப் பெண்ணாக பணிபுரிந்தார். பின், நடிப்பின் மீது கொண்ட ஆர்வத்தால் பணியை விடுத்து நடிக்க வந்துவிட்டார். இவர் விமான துறையில் பணிபுரியும் தன் காதலரான *ரவுணக் சாம்சன்* என்பவரை 2009ம் ஆண்டு சனவரி மாதம் திருமணம் செய்து கொண்டார்.

## சின்னத்திரை
* 2010 - நீர் பாரே தேரே நைநா தேவி - லட்சுமி
* 2010 - அக்லே ஜானம் மொஹே பிட்டியா ஹி கி ஜோ - ரேகா
* 2011 - மூன்று முடிச்சு - சிமர்

## மூன்று முடிச்சு
கலர்ஸ் தொலைக்காட்சியின் *சாசுரல் சிமர் கா* என்னும் தொடர், தமிழில் மூன்று முடிச்சு என்ற பெயரில் மொழிமாற்றம் செய்யப்பட்டு ஒளிப்பரப்பப்படுகிறது. தீபிகா சாம்சன் இதில் *சீமா* என்னும் கதாபாத்திரத்தில் வருகிறார்.

## குறிப்புகள்
* http://www.filmyfolks.com/celebrity/tellywood/deepika-samson.php 

பகுப்பு:இந்தியத் தொலைக்காட்சி நடிகர்கள்
பகுப்பு:இந்திய நடிகைகள்
பகுப்பு:1986 பிறப்புகள்
பகுப்பு:வாழும் மக்கள்
அப்துல் ரஹீம் கான்-இ-கானா

**அப்துல் ரஹீம் கான்-இ-கானா** (Abdul Rahim Khan-e-Khana ,இந்தி: अब्दुल रहीम ख़ान-ए-ख़ाना, உருது: عبدالرحيم خانخان, () முகலாய அரசர் அக்பரின் அரசவையில் இருந்த முக்கியமான அமைச்சர் ஆவார். அக்பரின் அரசவையில் இருந்த ஒன்பது அமைச்சர்கள் *நவரத்தினங்கள்* என்று அழைக்கப்பட்டனர். அவர்களுள் ஒருவர் இவர். இவரை *ரஹீம்* என்றும் அழைத்தனர். இவர் அவரது இரட்டை வரி ஹிந்திக் கவிதைகளுக்காகவும் வானியல் தொடர்பான புத்தகங்களுக்காகவும் அறியப்பட்டவர். இவரது காலத்திற்குப் பின்னர் இவரது பெயரில் *கான்கானா* எனும் கிராமத்திற்கு பெயர் சூட்டப்பட்டது. இக்கிராமம் இந்தியாவின் பஞ்சாப் மாநிலத்தின் *நவான்ஷாக்ர்* மாவட்டத்தில் அமைந்துள்ளது.

## மேற்கோள்கள்

## வெளி இணைப்புகள்

**[http://www.wdl.org/en/item/11305/ Memoirs of Babur]*

பகுப்பு:முகலாயப் பேரரசு
பகுப்பு:1556 பிறப்புகள்
பகுப்பு:1627 இறப்புகள்
பகுப்பு:அக்பர்
பகுப்பு:இந்திய முஸ்லிம்கள்
வடக்கு திரிப்புரா மாவட்டம்

**வடக்கு திரிப்புரா மாவட்டம்**, இந்திய மாவட்டங்களில் ஒன்று.. இது திரிப்புரா மாநிலத்தில் அமைந்துள்ளது. இதன் தலைமையகம் தர்மநகரில் உள்ளது. இதன் பரப்பளவு 2821 சதுர கி,மீ, இங்கு ஏறத்தாழ ஆறு லட்சம் மக்கள் வசிக்கின்றனர். இது கஞ்சன்பூர், கைலாசாகர், தர்மநகர் என மூன்று பிரிவுகளாகப் பிரிக்கப்பட்டுள்ளது. இங்குள்ள மக்களின் கல்வியறிவு தேசிய சராசரியை விடவும் அதிகம். இங்கு ரோவா வனவிலங்கு சரணாலயம் உள்ளது.

## அரசியல்
சட்டசபைக்கு இந்த மாவட்டத்தில் இருந்து பதினோரு பேர் தேர்ந்தெடுக்கப்படுவர். இது கிழக்கு திரிபுரா மக்களவைத் தொகுதிக்கு உட்பட்டது.

## சான்றுகள்

## இணைப்புகள்
* மாவட்ட இணையதளம்

பகுப்பு:திரிபுரா மாநிலத்திலுள்ள மாவட்டங்கள்
பகுப்பு:வடக்கு திரிப்புரா மாவட்டம்
தெற்கு திரிப்புரா மாவட்டம்

**தெற்கு திரிப்புரா மாவட்டம்**, இந்திய மானிலமான திரிப்புராவில் உள்லது. இதன் பரப்பளவு 2152 சதுர கி.மீ. இதன் தலைமையகம் பெலோனியாவில் உள்ளது. பெலோனியா, சபுரூம், சந்திர்பசார் உள்ளிட்ட மூன்று பிரிவுகளை உடையது. இது திரிப்புரா மேற்கு, திரிப்புரா கிழக்கு என இரண்டு சட்டசபைத் தொகுதிகளை உள்ளடக்கியது.
இங்கு எட்டே முக்கால் லட்சம் பேர் வசிக்கின்றனர். இங்கு வாழும் மக்களின் கல்வியறிவு தேசிய சராசரியை விடவும் அதிகம்.
இங்கு திரிஷ்னா வனவிலங்கு சரணாலயம் உள்ளது. கும்தி வனவிலங்கு சரணாலயமும் இங்குள்ளது.

## தளங்கள்
* 

பகுப்பு:திரிபுரா மாநிலத்திலுள்ள மாவட்டங்கள்
மேற்கு திரிப்புரா மாவட்டம்

**மேற்கு திரிப்புரா மாவட்டம்**, இந்திய மாநிலமாகிய திரிப்புராவில் உள்ளது.. முற்காலத்தில் இது அரசப் பகுதியாக இருந்தது. இது மலைப்பிரதேசம் ஆகும். இங்கு காபி விளைவிக்கின்றனர். இது சதர், பெலோனியா, பிஷால்கர், சோனாமுரா, கோவாய், தெலியமுரா ஆகிய பிரிவுகளைக் கொண்டிருந்தது. இது மேற்கு திரிபுரா மக்களவைத் தொகுதிக்கு உட்பட்டது. இங்கு அதிகளவிலான இந்துக்கள் வாழ்கின்றனர். தேசிய கல்வியறிவு சராசரியை விடவும் இங்குள்ள மக்களின் சராசரி அதிகம். இந்த மாவட்டத்தின் கோவாய் வட்டம், தெலியமுரா வட்டம் ஆகிய பகுதிகள் சேர்க்கப்பட்டு, கோவாய் மாவட்டம் உருவாக்கப்பட்டுள்ளது. மேலும், சில பகுதிகள் பிரிக்கப்பட்டு, சிபாகிஜாலா மாவட்டம் உருவாக்கப்பட்டது.

## அரசியல்
இது கிழக்கு திரிபுரா மக்களவைத் தொகுதிக்கு உட்பட்டது.

## சான்றுகள்

## இணைப்புகள்
* மாவட்ட இணையதளம்

பகுப்பு:திரிபுரா மாநிலத்திலுள்ள மாவட்டங்கள்
பகுப்பு:மேற்கு திரிப்புரா மாவட்டம்
மிகையழுத்த உருக்கியிணைப்பு

**மிகையழுத்த உருக்கியிணைப்பு** (*hyperbaric welding*) என்பது உயர்ந்த அழுத்தங்களில் நடத்தப்படும் உருக்கியிணைப்பு முறை. இது பொதுவாக நீருக்கடியில் நடத்தப்படும் ஒரு செயல்முறையாகும். மிகையழுத்த உருக்கியிணைப்பு பொதுவாக நீருக்கடியில் ஈரத்தன்மையுள்ள சூழலில் நடத்தப்படலாம், அல்லது நீருக்கடியில் சிறப்பாக வடிவமைக்கப்பட்ட நேரழுத்த உறையினுள்ளே "உலர்" சூழலில் நடத்தப்படலாம். பெரும்பாலும் நீருக்கடியில் உலர் சூழலில் பயன்படுத்தப்படும் போது *மிகையழுத்த உருக்கியிணைப்பு* என்றும், ஈரமான சூழலில் நடத்தப்படும் போது **நீருக்கடியில் உருக்கியிணைப்பு** (*underwater welding*) என்றும் அழைக்கப்படுகிறது. மிகையழுத்த உருக்கியிணைப்பு கப்பல்கள், கரையோர எண்ணெய்த் தளங்கள், குழாய்கள், போன்றவற்றைத் திருத்துவதற்கு பெரும்பாலும் பயன்படுத்தப்படுகிறது. உருக்கியிணைப்பதற்கு எஃகு பொதுவாகப் பயன்படுத்தப்படுகிறது.

மிகையழுத்த உருக்கியிணைப்பு 1932 ஆம் ஆண்டில் உருசிய உலோகவியல் வல்லுநர் கொன்ஸ்டன்டீன் கிரெனோவ் என்பவரால் முதன் முதலில் கண்டுபிடிக்கப்பட்டது.

## மேற்கோள்கள்

பகுப்பு:உலோகவியல்
தலாய் மாவட்டம்

**தலாய் மாவட்டம்**, இந்திய மாவட்டங்களில் ஒன்று.
. இது திரிபுரா மாநிலத்தின் நான்கு மாவட்டங்களிலேயே குறைந்த மக்கள் தொகையைக் கொண்டது. இதன் தலைமையகம் அம்பாசா நகரில் உள்ளது.

இதன் பரப்பளவு 2523 சதுர கி.மீ. பொருளாதார அளவில், தங்கிய மாவட்டங்களில் இதுவும் ஒன்று. மக்கள் அடர்த்திக் கணக்கின்படி, சதுர கி.மீக்கு 157 பேர் வாழ்கின்றனர். இங்குள்ள மக்களின் கல்வியறிவு தேசிய சராசரியை விடவும் அதிகம்.

## அரசியல்
இந்த மாவட்டம் கிழக்கு திரிபுரா மக்களவைத் தொகுதியில் உள்ளது. இந்த மாவட்டத்தில் ரைமா வேலி, கமல்பூர், சுர்மா, ஆம்பாசா, கரம்சரா, சாவ்மனு ஆகிய சட்டமன்றத் தொகுதிகள் உள்ளன.

## சான்றுகள்

பகுப்பு:திரிபுரா மாநிலத்திலுள்ள மாவட்டங்கள்
பகுப்பு:தலாய் மாவட்டம்
அலைக்குறி

**அலைக்குறி** ( ~ ) (ஆங்கிலம்:*tilde*) என்பது பல மொழிகளில் பயன்பாட்டில் உள்ள அழுத்தற் குறியீடுகளில் ஒன்று. பெரும்பாலும் எசுப்பானியத்திலும் போர்த்துக்கேய மொழியிலும் பயன்படுத்தப்படுகிறது.

## பயன்பாடு
எசுப்பானியத்தில், அலைக்குறி, N எழுத்துருவின் மீது இடப்பட்டால் ( Ñ ), அதனை [n] போலன்றி  [ɲ] போல உச்சரிக்க வேண்டும்.

போர்த்துக்கேயத்தில் "a" (ã) மற்றும்  "o" (õ) உயிரெழுத்து ஒலிகளை மூக்கின் மூலமாக வெளியிட குறிக்கும் குறியாகப் பயன்படுத்தப்படுகிறது. 

யுனிக்சு இயக்குதளத்தில், அலைக்குறி பயனரின் "தாயக" தரவுத் தொகுப்பைக் குறிக்கிறது.

மேலும் ஏதாவது மதிப்பீடு *ஏறத்தாழ* உள்ளது என்று பொருள்பட அலைக்குறிப் பயனாகிறது. காட்டாக ~24 என்பது  ஏறத்தாழ  24, சுமார் 24 எனப் பொருள்படும்.

## மேற்கோள்கள்

பகுப்பு:ஐரோப்பிய மொழிகள்
தியாகம்

**தியாகம்** எனில் துறத்தல் அல்லது கைவிட்டுவிடுதல் என்று பொருள் படும். நாடு, இனம், சமூகம், மொழி மற்றும் கலாச்சாரம் போன்றவைகளின் உரிமைக்கான போராட்டத்தில் தன் உடல், பொருள், உயிர் ஆகியவைகளை ஒருவன் துறத்தலே தியாகம் ஆகும்.

## இந்து சமய நோக்கில் தியாகம்
அனைத்து இல்லற இன்பங்களை துறந்தவனை துறவி என்பர். தியாகம் முக்குணத் தன்மை உடையது. முக்குணங்கள் அடிப்படையில் தியாகத்தை மூன்றாக பிரித்து பகவான் ஸ்ரீகிருஷ்ணர், பகவத் கீதையில் பதினெட்டாவது அத்தியாயத்தில் விரிவாக விளக்குகிறார்.

### தாமசத் தியாகம்
ஒருவனுக்கு விதிக்கப்பட்ட செயலை (கர்மத்தை) முற்றிலும் துறந்துவிடுவது முறையல்ல. அவ்வாறு தாமச குணத்துடன், மதிமயக்கத்தினால் செயலை துறப்பது தாமசத் தியாகம் ஆகும்.

### இராட்சதத் தியாகம்
ஒரு செயல் செய்வதால் துக்கத்தைத் தருமென்று நினைத்து, உடலை வருத்த வேண்டி இருக்குமோ என்ற பயத்தால் அந்த கருமத்தை செய்யாது விட்டால் அத்தியாகம், இராட்சத குணத்துடன் தொடர்புடைய ராஜசத் தியாகம் ஆகும்.

### சத்துவத் தியாகம்
ஒருவனுக்கு விதிக்கப்பட்ட கர்மத்தை (செயலை)  தான் செய்தே ஆக வேண்டும்  என்ற முனைப்புடன், பற்றுதலையும் கர்மத்தால் உண்டாகும் பலனையும் துறந்து செயலைச் செய்தால் அவ்வகையான தியாகம் சாத்வீக தியாகம் ஆகும். சத்துவ குணம் நிறைந்தவனும், அறிவாளியும், ஐயம் நீங்கிய தியாகியானவன், ஒரு செயலை நல்லது அல்ல என்று வெறுப்பதும் இல்லை. ஒரு செயலை நல்லது என்று அதில் நாட்டம் கொள்வதும் இல்லை.

உடலைத் தாங்குபவன் எவனும் செயல்களை துறந்து விடுவது என்பது முடியாத செயல்.  ஆகவே செயல்கள் செய்வதனால் உண்டாகும் புண்ணியம்-பாவம் எனும் கர்மபலன்களைத் தியாகம் (கைவிட்டுவிடுபவன்) செய்வனே **தியாகி**  எனப் போற்றப்படுவான்.

## தியாக பலன்கள்
தாமச தியாகம் அல்லது இராட்ச தியாகம் செய்தவர்கள், தாம் இறந்த பின் இதமான, அல்லது இதமற்ற, அல்லது இரண்டும் கலந்த கர்ம பலனைகளை அனுபவிப்பார்கள். ஆனால் சத்துவ தியாகம் செய்தவர்கள் அதைவிட மேலான பலனை அடைவார்கள்.

## உதவி நூல்
* பகவத் கீதை, அத்தியாயம் 18, சுலோகம் 2 முதல் 13 வரை முடிய பக்கங்கள் 
## வெளி இணைப்புகள்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
லகர்பூர்

**லகர்பூர்** (Laharpur) நகரம் இந்தியாவின் உத்திரப் பிரதேசம் மாநிலத்தில் *சீதப்பூர்* மாவட்டத்தில் அமைந்துள்ளது.
## அமைவிடம்
இதன் அமைவிடம் . ஆகும்.
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மக்கட்தொகை 50,080 ஆகும். இதில் ஆண்கள் 52%, பெண்கள் 48% ஆகும். இந்நகரின் கல்வியறிவு 41% ஆகும். ஆண்களின் கல்வியறிவு 47% பெண்களின் கல்வியறிவு 34%. இந்நகரின் மக்கட்தொகையில் 19% பேர் ஆறு வயதிற்கும் குறைவான வயதுடைய குழந்தைகள்.

## சமயம்
இந்நகரில் முஸ்லீம்கள் 66%, இந்துகள் 32%, சமணர்கள் 1.4% மற்றும் பிற மதத்தவர்கள் 0.6% பேர் வசிக்கின்றனர்.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்‎
உக்கிரபீடம் (சிற்பநூல்)

thumb|300px|முப்பத்தாறு பதங்களைக் கொண்ட உக்கிரபீடம்
இந்தியச் சிற்ப மரபில் **உக்கிரபீடம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் ஆறாகப் பிரிக்கப்பட்டு மொத்தம் முப்பத்தாறு (6 x 6) பதங்களைக் (நிலத்துண்டு) கொண்டது. உண்மையில் இது உபபீடக அமைப்பின் கிழக்கு - மேற்கு, வடக்கு - தெற்கு ஆகிய அச்சுக்கள் பற்றி இழுத்து விரிவாக்கிய ஒரு வடிவம் ஆகும். இரு திசைகளிலும் அச்சை அண்டிய பதங்கள் இரண்டு மடங்காக்கப்பட்டுள்ளன. இந்த அமைப்பில்,  நடுவில் வரக்கூடிய நான்கு பதங்கள் பிரம்மாவுக்கு உரியவை. மீதியுள்ள முப்பத்து ஐந்து பதங்களுள் சில பதங்கள் ஒவ்வொன்றும் ஒவ்வொரு தேவருக்கு உரியவை. முதன்மைத் திசை அச்சுக்களை அண்டி அமையும் தேவர்களுக்கு இரண்டிரண்டு பதங்கள் ஒதுக்கப்பட்டுள்ளன.

பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன. இவர்களுள் ஆரியகன், விவசுவதன், மித்திரன், பூதரன், ஆதித்தன், யமன், வருணன், சோமன் ஆகிய தேவர்கள் ஒவ்வொருவரும் இரண்டு பதங்களுக்கு அதிபதிகளாக உள்ளனர்.

## குறிப்புகள்

## உசாத்துணைகள்
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு., *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

## இவற்றையும் பார்க்கவும்
* சிற்பநூல்களில் நிலப்பிரிவு வகைகள்

பகுப்பு:சிற்ப நூல்கள்
வைக்கம் விஜயலட்சுமி

**வைக்கம் விஜயலட்சுமி** (பிறப்பு: 7 அக்டோபர் 1981) காயத்ரிவீணை எனும் அரியதோர் இசைக்கருவி இசைப்பதில் தேர்ந்தவரும்  திரைப்படப் பின்னணிப் பாடகியும் ஆவார். செல்லுலாய்டு  என்னும் மலையாளத் திரைப்படத்தின் மூலமாக இவர் திரைத்துறையில் அறிமுகமானார்.

1981 ஆம் ஆண்டில் விஜயதசமி நாளன்று முரளீதரன், விமலா இணையருக்கு ஒரே மகளாய்ப் பிறந்தவர் விஜயலட்சுமி. இவர் பிறந்த இரண்டொரு நாட்களுக்குப் பிறகு இவரது பெற்றோருக்குத் தங்கள் மகள் தீர்க்கவியலாப் பார்வைக் குறைபாடு பெற்றிருப்பது தெரிய வந்தது. பின்னர் இவர்களது குடும்பம் சென்னைக்கு இடம் பெயர்ந்தது. மிகச்சிறுவயதிலேயே ஒலிநாடாக்களில் வரும் பாடல்களை அப்படியே இராகம் தாளம் பிறழாமல் பாடும் விஜயலட்சுமியின் திறனைக் கண்ட அவர் தந்தை எம்.எஸ். அம்மா, ஜேசுதாஸ், மகாராஜபுரம் சந்தானம் ஆகியோரின் செவ்வியல் ஒலிநாடாக்களைக் கேட்கும்படிச் செய்தார்.

சிறுவயதில் கிடைத்தவொரு வீணையில் பாட்டு வாசிக்கப் படித்தார் விஜயலட்சுமி. பின்னர் இவரின் தந்தை ஒற்றைக் கம்பி வீணை ஒன்றை அமைத்தளித்தார். இதன் காரணமாக இவருக்கு  ஒற்றக்கம்பி வீணை காயத்ரி என்ற பெயர் கிட்டியது. குன்னக்குடி வைத்தியநாதன் அவர்களே இந்த வீணைக்கு காயத்ரிவீணை என்னும் பெயரை அளித்தவர்.

ஜே. சி. டேனியல் குறித்து வெளியான மலையாளத் திரைப்படமான செல்லுலாய்டில் இவர் பாடிய காட்டே காட்டே (காற்றே காற்றே..) எனும் பாடல் இவரைப் பலரறியச் செய்தது.

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:இந்தியத் திரைப்படப் பாடகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:ஊர்ப் பெயரால் அறியப்படும் மக்கள்
கார்தோய்

**கார்தோய்** (Hardoi, இந்தி: हरदोई  உருது: ہردوئی‎) நகரம் ஒரு நகராட்சி ஆகும். இது இந்தியாவின் உத்திரப் பிரதேசம் மாநிலத்தில் அமைந்துள்ளது. இது கார்தோய் மாவட்டத்தின் தலைநகர் ஆகும்.
## அமைவிடம்
இந்நகரின் அமைவிடம் . ஆகும்.
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மொத்த மக்கட்தொகை 1,70,314 ஆகும். இதில் 54% பேர் ஆண்கள், 46% பேர் பெண்கள். சராசரிக் கல்வியறிவு 68.89% ஆகும். இந்நகரின் மக்கட்தொகையில் 13% பேர் ஆறு வயதிற்கும் குறைவான வயதுடைய குழந்தைகள்.
## மேற்கோள்கள்

பகுப்பு:உத்தரப் பிரதேசத்திலுள்ள மாநகரங்கள்
உறுதிபார்த்தல்

**உறுதிபார்த்தல்** என்பது இந்து சமய திருமணங்களில் நடத்தப்படும் முதல் சடங்காகும். வயதுக்கு வந்த ஓர் ஆணுக்கும்  ஒரு பெண்ணுக்கும்
நடக்கப் போகும் திருமணத்திற்கு மணமகன் மற்றும் மணமகள் வீட்டார்களும், அவர்களின் உறவினர்களும் சம்மதம் தெரிவித்த பிறகு, அதனை உறுதி செய்ய தாம்பூலத்தினை (வெற்றிலை, பாக்கு, பூ போன்ற மங்கலப் பொருட்களை) மாற்றிக் கொள்கின்றனர். இவ்வாறு தாம்பூலத்தினை மாற்றி நிச்சயம் செய்து கொள்வதால் இந்த சடங்கிற்கு நிச்சய தாம்பூலம் என்ற பெயருமுண்டு. இந்த சடங்கிற்குப் பிறகு அந்தப் பெண் மணமகளாக ஊராருக்கு அறிவிக்கப்படுகிறார்.

## வேறு பெயர்கள்
இந்த உறுதிபார்த்தல் சடங்கிற்கு எண்ணற்ற பெயர்கள் வழக்கில் உள்ளன.

* உறுதிபார்த்தல்
* திரும‌ண உறுதிபார்த்தல்
* உறுதிசெய்தல் (திருநெல்வேலி வட்டார வழக்கு) 
* நிச்சயதார்த்தம்
* நிச்சய தாம்பூலம்
* பரிசம் போடுதல்

முத‌ன்முதலாக மணப்பெண்ணும் மணமகனும் சந்திக்கும் நிகழ்வுக்குப் பிறகு, உறுதிபார்த்தல் என்னும் இச்சடங்கு நடைபெறும்.

## சடங்கின் நிகழ்வுகள்
* இருவீட்டாரும் திருமணத்தி‌ற்கு சம்மதம் தெரிவித்து தட்டு (தாம்பூலம்) மாற்றிக்கொள்ளுதல்
** தட்டில் வாழைப்பழம், மஞ்சள், தேங்காய், வெற்றிலை, பாக்கு, நவதானியங்களும் நாணயங்களும் கொண்ட மஞ்சள் தடவிய முடிப்பு, பூ, சந்தனம், குங்குமம் உள்ளிட்ட மங்களப் பொருட்கள்
* மணப்பெண்ணிற்கு மணமகன் வீட்டில் இருக்கும் பெரிய குடும்பத்தலைவி பூ,பொட்டு போன்றவற்றை வைத்தல்
* மணப்பெண் வீட்டில் மணமகன் மற்றும் அவரது நெருங்கிய உறவினர்கள் உணவு எடுத்துக்கொள்ளுதல்
* மணமகன் வீட்டில் மணப்பெண் மற்றும் அவரது நெருங்கிய உறவினர்கள் உணவு எடுத்துக்கொள்ளுதல்
* மணமகன் வீட்டில் மணமகள் குத்துவிளக்கு ஏற்றுதல்
* சந்தனம், குங்குமம், பூ போன்றவற்றை மனமகளுக்கு, மணமகன் வீட்டிலுள்ளோர் வைத்து விடுதல்

## உசாத்துணை
* பத்மா அம்மையாருக்கும் பெருமாளுக்கும் திருமண உறுதிசெய்தல்

## இவற்றையும் பார்க்கவும்
* திருமணம்
* நிச்சயதார்த்தம்

பகுப்பு:இந்து சமய திருமணச் சடங்குகள்
கார் நிகோபார்

**கார் நிகோபார்** என்பது நிக்கோபார் தீவுகளின் வடதிசையில் அமைந்துள்ளது. நிக்கோபார் தீவுகளில் அமைந்துள்ள இரு நிர்வாகப்பிரிவுகளுள் இதும் ஒன்றாகும். இது மிகச் சிறிய தீவு ஆகும். இதில் சில கிராமங்களே உள்ளன. இங்குள்ள மக்கள் எண்ணிக்கை இருபத்தொன்பதாயிரத்திலும் அதிகமாகும்.

பகுப்பு:நிகோபார் மாவட்டம்
பகுப்பு:அந்தமான் நிக்கோபார் தீவுகளின் தீவுகள்
சாகித் பகத் சிங் நகர் மாவட்டம்

**சாகித் பகத் சிங் நகர் மாவட்டம்** (Shahid Bhagat Singh Nagar district) முன்பு *நவான்ஷாகர்* மாவட்டம் (Nawanshahr district) என்று அழைக்கப்பட்டது. இது இந்தியாவின் பஞ்சாப் மாநிலத்தில் அமைந்துள்ளது.  இதன் தலைமையிட நகரம் நவான்சகர் ஆகும். இம்மாவட்டத்தில் மூன்று சட்டமன்றத் தொகுதிகள் அடங்கியுள்ளன. இவை *அனந்த்புர்* மக்களவைத் தொகுதியின் கீழ் வகைப்படுத்தப்பட்டுள்ளது. 2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டம் பஞ்சாபின் மூன்றாவது குறைவான மக்கட்தொகை கொண்ட மாவட்டமாகும்.

## அமைவிடம்
இம்மாவட்டத்தின் அமைவிடம் . ஆகும். இதன் பரப்பளவு 1,258 சதுர கிலோமீட்டர்கள் ஆகும்.

## மக்கட்தொகை
2001 ஆம் ஆண்டின் கணக்கின்படி,
* மொத்த மக்கட்தொகை 5,87,468
* ஆண்கள் 3,06,902
* பெண்கள் 2,80,566
* மக்கள் அடத்தி சதுர கிலோமீட்டருக்கு 439 பேர்கள்
* மக்கட்தொகை பெருக்கம் (1991-2001) 10.43%

## மேற்கோள்கள்

*  The official website of the district
## வெளி இணைப்புகள்
* Nawanshahr Portal
* About Nawanshahr District
* WikiMapia

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
மோகா

*மோகா* (Moga) நகரம் இந்தியாவின் பஞ்சாப் மாநிலத்தில் அமைந்துள்ளது. இந்நகரம் மோகா மாவட்டத்தின் தலைநகரம் ஆகும். இந்நகரம் தேசிய நெடுஞ்சாலை 95-ன் அருகில் அமைந்துள்ளது.

## அமைவிடம்
இந்நகரின் அமைவிடம் . ஆகும். இந்நகரானது கடல் மட்டத்திலிருந்து 217 மீட்டர்கள் உயரத்தில் அமைந்துள்ளது.
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தின் மக்கட்தொகை 1,59,897 ஆகும். இதில் ஆண்கள் 84,808 பெண்கள் 75,089 ஆவர். இந்நகரின் கல்வியறிவு 81.42% ஆகும்.
## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
தியாகம், பகவத்கீதை

**தியாகம்** எனில் துறத்தல் அல்லது கைவிட்டுவிடுதல் என்று பொருள். எனவே அனைத்தையும் துறந்தவனை துறவி என்பர். தியாகம் முக்குணத் தன்மை உடையது. முக்குணங்கள் அடிப்படையில் தியாகத்தை மூன்றாக பிரித்து பகவான் ஸ்ரீகிருஷ்ணர், பகவத் கீதையில் பதினெட்டாவது அத்தியாயத்தில் விரிவாக விளக்குகிறார்.

## தாமசத் தியாகம்
ஒருவனுக்கு விதிக்கப்பட்ட செயலை (கர்மத்தை) முற்றிலும் துறந்துவிடுவது முறையல்ல. அவ்வாறு மதிமயக்கத்தினால் செயலை துறப்பது தாமசத் தியாகம் ஆகும்.

## ராஜசத் தியாகம்
ஒரு செயல் செய்வதால் துக்கத்தைத் தருமென்று நினைத்து, உடலை வருத்த வேண்டி இருக்குமோ என்ற பயத்தால் அந்த கருமத்தை செய்யாது விட்டால் அது ராஜசத் தியாகம் ஆகும். 

## சாத்வீக தியாகம்
ஒருவனுக்கு விதிக்கப்பட்ட கர்மத்தை (செயலை)  தான் செய்தே ஆக வேண்டும்  என்ற முனைப்புடன், பற்றுதலையும் கர்மத்தால் உண்டாகும் பலனையும் துறந்து செயலைச் செய்தால் அவ்வகையான தியாகம் சாத்வீக தியாகம் ஆகும். சத்துவ குணம் நிறைந்தவனும், அறிவாளியும், ஐயம் நீங்கிய தியாகியானவன், ஒரு செயலை நல்லது அல்ல என்று வெறுப்பதும் இல்லை. ஒரு செயல் நல்லது என்று அதில் நாட்டம் கொள்வதும் இல்லை.  

உடலைத் தாங்குபவன் எவனும் செயல்களை துறந்து விடுவது என்பது முடியாத செயல்.  ஆகவே செயல்கள் செய்வதனால் உண்டாகும் புண்ணியம்-பாவம்  கர்மபலன்களைத் தியாகம் (துறப்பது) செய்வனே **தியாகி**  எனப் போற்றப்படுவான்.

### தியாகம் செய்வதால் உண்டாகும் பலன்கள்
தாமசத்தியாகம் மற்றும் ராஜசத் தியாகம் செய்தவர்கள் தாம் இறந்த பின், இதமற்ற,அல்லது இதமான அல்லது இரண்டும் கலந்த கர்ம பலனைகளை அனுபவிப்பார்கள். ஆனால் சாத்வீகத் தியாகம் செய்தவர்கள் அத்தகைய பலனை அடையாது அதைவிட மேலான பலனை அடைவார்கள்.

## உசாத் துணை
* பகவத் கீதை, அத்தியாயம் பதினெட்டு, சுலோகம் 7 முதல் 13 முடிய

பகுப்பு:பகவத் கீதை
ஹர்தோய் மாவட்டம்

**கார்தோய் மாவட்டம்** (Hardoi disctrict, இந்தி: हरदोइ ज़िला, உருது: ہردوئی ضلع‎) இந்தியாவின் உத்திரப் பிரதேசம் மாநிலத்தில் அமைந்துள்ளது. கார்தோய் நகரம் இம்மாவட்டத்தின் தலைநகரம் ஆகும். இம்மாவட்டம் லக்னௌ கோட்டத்தின் கீழ் வகைப்படுத்தப்பட்டுள்ளது.
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி இம்மாவட்டத்தின் மொத்த மக்கள்தொகை 40,91,380 ஆகும் . இது லெபனான் நாட்டின் மக்கட்தொகைக்குச் சமம் ஆகும். இம்மாவட்டத்தின் மக்கள் அடர்த்தி ஒரு சதுர கிலோமீட்டருக்கு 683 நபர்கள் ஆகும். மக்கட்தொகைப் பெருக்கம் 20.39% ஆகும். இம்மாவட்டத்தில் 1000 ஆண்களுக்கு 856 பெண்கள் எனும் வீதத்தில் உள்ளனர். கல்வியறிவு 68.89% ஆகும். இம்மாவட்டத்தில் 5 தாலுகாக்கள் உள்ளன.

## மேற்கோள்கள்

பகுப்பு:ஹர்தோய் மாவட்டம்
பகுப்பு:உத்தரப் பிரதேசத்தில் உள்ள மாவட்டங்கள்
பரித்கோட் மாவட்டம்

**பாரிட்கோட் மாவட்டம்** (Faridkot district, பஞ்சாபி: ਫਰੀਦਕੋਟ) இந்தியாவின் பஞ்சாப் மாநிலத்தில் அமைந்துள்ளது. இம்மாவட்டத்தின் மொத்தப் பரப்பளவு 1,469 சதுர கிலோமீட்டர்கள் ஆகும்.

## மக்கட்தொகை
2011 ஆம் ஆண்டின் மக்கட்தொகைக் கணெக்கடுப்பின்படி இம்மாவட்டத்தின் மொத்த மக்கட்தொகை 6,18,808 ஆகும். இது சாலமன் தீவுகளின் மக்கட்தொகைக்குச் சமம் ஆகும். மக்கள் அடத்தி சதுர கிலோமீட்டருக்கு 424 பேர்கள் ஆகும் . மக்கட்தொகை வளர்ச்சி (2001-2011) 12.18% ஆகும் . ஆண் பெண் விகிதம் 1000 ஆண்களுக்கு 889 பெண்கள் ஆகும் . இம்மாவட்டத்தின் கல்வியறிவு 70.6% ஆகும் .
File:Entrance of Farmer's House Faridkot 02.jpg|thumb|Entrance of Farmer's House Faridkot 
File:Foundation Stone of Harindra - Civil Hospital Faridkot 04.jpg|thumb|Foundation Stone of Harindra - Civil Hospital Faridkot
File:Foundation Stone of Harindra - Civil Hospital Faridkot 05.jpg|thumb|Foundation Stone of Harindra - Civil Hospital Faridkot 
File:Foundation stone of Govt. School of Bargari.jpg|thumb|Foundation stone of Govt. School of Bargari (Faridkot)
File:Entrance of District Court Faridkot.jpg|thumb|Entrance of District Court Faridkot
File:Foundation Stone of Davies Model Agricultural Farm and Farmers's House Faridkot 03.jpg|thumb|Foundation Stone of Davies Model Agricultural Farm and Farmers's House Faridkot 
File:Govt. Brijindra College Faridkot.jpg|thumb|Govt. Brijindra College Faridkot
File:Its pic of Govt.Brijindra College Faridkot.jpg|thumb|Govt.Brijindra College Faridkot


## மேற்கோள்கள்

* பரித்கோட் மாவட்ட இணையதளம்

பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
பட்டிண்டா மாவட்டம்

**பட்டிண்டா மாவட்டம்** (Bathinda district) இந்தியாவின் பஞ்சாப் மாநிலத்தில் அமைந்துள்ளது.  இம்மாவட்டத்தின் மொத்தப் பரப்பளவு 3,344 சதுர கிலோமீட்டர்கள் ஆகும். இம்மாவட்டத்தின் எல்லைகளாக, வடக்கே பரித்கோட் மாவட்டமும் மோகா மாவட்டமும், மேற்கே முக்த்சர் சாகிப் மாவட்டமும், கிழக்கே பர்னாலா மாவட்டமும் மான்சா மாவட்டமும், தெற்கே அரியானாவும் உள்ளன.

## மக்கட்தொகை
2011 ஆம் ஆண்டின் மக்கட்தொகைக் கணெக்கடுப்பின்படி இம்மாவட்டத்தின் மொத்த மக்கட்தொகை 13,88,859 ஆகும். இது சுவாசிலாந்து நாட்டின் மக்கட்தொகைக்குச் சமம் ஆகும். மக்கள் அடத்தி சதுர கிலோமீட்டருக்கு 414 பேர்கள் ஆகும். மக்கட்தொகை வளர்ச்சி (2001-2011) 17.37% ஆகும். ஆண் பெண் விகிதம் 1000 ஆண்களுக்கு 865 பெண்கள் ஆகும். இம்மாவட்டத்தின் கல்வியறிவு 69.6% ஆகும்.

## மேற்கோள்கள்
செபு அரசகம்

**செபு அரசகம்** (*Rajahnate of Cebu*, **செபு மொழி**: *கரடியஹன் ச சுக்போ*; மலாய்: *கெர்ஜான் சுக்போ*) ஸ்பானியர்கள் வெற்றி கொள்வதற்கு முந்தைய பிலிப்பீன்சு மாநிலமாகும். சுமாத்ராவை வெற்றி கொண்ட சோழ வம்சாவளியைச் சார்ந்த ஸ்ரீ லுமாய் அல்லது இளவரசர் லுமயாவால் இந்த அரசாங்கம் தோற்றுவிக்கப்பட்டது.

மகாராஜாவால் துணைப்படைகளுக்கான ஒரு தளத்தை விரிவாக்க அனுப்பப்பட்ட அவன் தனக்கென்று ஒரு சுதந்திர அரசை அமைத்துக் கொண்டான்.

## சுருக்கம்
விசயன் குலவரலாற்றின்படி, ஸ்ரீ லுமாய் சுமாத்ராவிலிருந்து விசயாஸில் குடியேறிய சேர்ந்த மலாய் தமிழ் கலப்பினத்தவன். அவனுக்கு பல மகன்கள் உண்டு. செபுவின் தெற்குப் பகுதியில் இருக்கும் தற்போதைய சார்சர் மற்றும் சண்டாண்டர்  பகுதிகளை உள்ளடக்கிய சையலோ பிராந்தியத்தை ஸ்ரீ லுமாயின் மகன்களில் ஒருவனாகிய ஸ்ரீ அல்ஹோ ஆண்டுவந்தான். தற்போதைய கன்சோலேசியன், லிலொயன், கம்போஸ்டெலா, டன, கேர்மென் பண்ட்யான் ஆகிய நகரங்களை உள்ளடக்கிய நஹலின் அரசாங்கத்தை ஸ்ரீ உகோப் ஆண்டுவந்தான்.

## குறிப்பு

## மேற்கோள்கள்

பகுப்பு:ஆசியாவின் முன்னாள் நாடுகள்
மோட்டிலின்

**மோட்டிலின்** (Motilin) என்பது மோட்டிலின் புரதக் குடும்பத்தைச் சேர்ந்த 22-அமினோ அமிலங்களைக் கொண்ட பல்புரதக்கூறுகளாலான இயக்குநீராகும். மனிதர்களில் இஃது எம்.எல்.என். (MLN) என்னும் மரபணுவால் குறியீடுச் செய்யப்படுகிறது.

மோட்டிலின், சிறுகுடலில் (குறிப்பாக முன்சிறுகுடல், நடுச்சிறுகுடல் பகுதிகளில்) காணப்படும் எண்ணிறந்த குழிகளில் உள்ள நாளமில்லா "எம்" செல்களால் (பேயரின் நிணநீர் முண்டுகளில் உள்ள "எம்" செல்கள் அல்ல) சுரக்கப்படுகிறது. மனிதர்களில் உணவு செரிமானமாகும் நிலையில், 100 நிமிட இடைவெளிகளில், மோட்டிலின் பொதுச் சுற்றோட்டத்தில் வெளியிடப்படுகிறது. இந்த இயக்குநீரானது, உணவுப்பாதையில் உணவு செல்வதற்காகச் சுருங்கி விரியும் பணியைக் கட்டுபடுத்தும் ஒரு முதன்மையானக் காரணியாக விளங்குகிறது. மேலும், மோட்டிலின் கணையச் சுரப்புகளை அகச்சுரப்பாக வெளியிடத் தூண்டுகிறது. அமினோ அமிலத் தொடரின்படி, மோட்டிலின் பிற இயக்குநீர்களிலிருந்து பெருமளவு வேறுபடுகிறது. அசையும் இரையகச் செயற்பாடுகளைத் தூண்டுவதால் "மோட்டிலின்" என்ற பெயரைக் கொண்டுள்ளது. மனிதர்களைத் தவிர மோட்டிலின் ஏற்பிகள் பன்றி, எலி, பசு, பூனை ஆகிய விலங்குகளின் இரையகக் குடல்பாதைகளிலும், முயலின் மைய நரம்பு மண்டலத்திலும் காணப்படுகின்றன.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
வசந்தசேனா

[alt=The Indian painter Raja Ravi Verma made an oleographic print of Vasantasena depicting her the way she has been described in the play Mṛcchakaṭika. She is portrayed as a rich, beautiful and fine lady.|வலது|thumb|307x307px| [மிருச்சகடிகம்|மிருச்சகடிகா நாடகத்தின் கதாநாயகன் வசந்தசேனாவை சித்தரிக்கும் ராஜா ரவிவர்மாவின் எண்ணையால் வரயப்பட்ட வண்ணப்பட அச்சு.]]
**வசந்தசேனா** (கி.மு. ஐந்தாம் நூற்றாண்டு), பண்டைய இந்திய இலக்கியங்களின் படி உஜ்ஜயினியின் ஆடல் கன்னிகையாக  இருந்தார். அவர் பாடல், நடனம், கவிதை மற்றும் கவர்தல் போன்ற பல்வேறு கலை வடிவங்களில் அவரது அழகுக்காக புகழ் மற்றும் செழுமையைப் பெற்றார். அவர் சுத்ரகாவால் எழுதப்பட்ட சமஸ்கிருத நாடகமான மிருச்சகடிகாவின் (சிறிய களிமண் வண்டி) பெண் கதாநாயகி ஆவார். 

## நாடகத்தில் பாத்திரம்
நாடகத்தில் வசந்தசேனா ஒரு வலுவான பாத்திரமாக சித்தரிக்கப்படுகிறார். ஒரு நாயகன் தன்னைக் கவர்ந்திழுக்க வருவார் என்று காத்திருக்கும் வழக்கமான கதாநாயகியாக இக்கதாபாத்திரம் அமையவில்லை.

நாடகத்தின் படி, வசந்தசேனா தனது பரோபகாரம் மற்றும் தன்னலமற்ற தன்மையால் தனது செல்வம் அனைத்தையும் இழந்து கடுமையாக வறுமையில் வாடும் இளம் பிராமணரான சாருதத்தாவைக் காதலிக்கிறார். பணக்கார பரத்தையான வசந்தசேனா மிகவும் ஆடம்பர வாழ்க்கை வாழ்கிறாள். ஆனால் சாருதத்தாவின் மிக உன்னதமான இயல்பிற்காக அவன் மீது காதல் கொள்கிறாள். மகிழ்ச்சியுடன் திருமணமாகி ஒரு மகனைப் பெற்றிருந்தாலும், சாருதத்தா வசந்தசேனாவின் அழகுக்காகவும், அவளது நேர்த்தியான ஆளுமைக்காகவும், அவளது உன்னத குணத்திற்காகவும் காதலிக்கிறான். 

நாடகத்தில், சாருதத்தாவிடம் தன் காதலை வெளிப்படுத்துவதில், அவனை அணுகுவதில் அவள் மிகவும் தைரியமாகக் காட்டப்படுகிறாள். ஒரு அபிசாரிகா நாயகியைப் போல, சீற்றம் வீசும் புயலை பொருட்படுத்தாமல் அவரது வீட்டிற்குச் செல்லும்போது அவரது பாத்திரத்தின் வலிமை முழு ஆர்வத்துடன் காட்டப்படுகிறது. அவர்களின் காதல் விவகாரத்தில் முக்கியப் பங்கு வகிப்பது சாருதத்தா அல்ல, வசந்தசேனாதான். எனவே, அவர் பண்டைய இந்திய இலக்கியம் மற்றும் இடைக்கால புராணக்கதைகளில் ஒரு வழக்கத்திற்கு மாறான முகவராகவும் வலிமையானவராகவும் இருக்கிறார்.

## கலை மற்றும் ஊடகம்
வலது|thumb|252x252px| வசந்தசேனாவின் சிற்பம் டெல்லி தேசிய அருங்காட்சியகத்தில் வைக்கப்பட்டுள்ளது
பழங்காலத்திலிருந்தே வசந்த்சேனாவின் புராணக்கதை பிரபலமாக இருந்ததால், கலைகள் மற்றும் ஊடகங்களின் களத்தில் வெவ்வேறு படைப்புகள், வரலாற்றின் வெவ்வேறு காலகட்டங்களில் உருவாக்கப்பட்டுள்ளன. சில அங்கீகரிக்கப்பட்ட படைப்புகள் பின்வருமாறு பட்டியலிடப்பட்டுள்ளன:

* **[[குசானப் பேரரசு|குஷானா]] காலத்தைச் சேர்ந்த சிற்பம்** : கி.பி 2 ஆம் நூற்றாண்டைச் சேர்ந்த ஒரு சிவப்பு மணற்கல் சிற்பம். ஒரு வேசி மாளிகையின் காட்சியை சித்தரிக்கிறது. இது டெல்லி தேசிய அருங்காட்சியகத்தில் வைக்கப்பட்டுள்ளது.
* **ராஜா ரவி வர்மாவின் சித்திரம்:** 19 ஆம் நூற்றாண்டின் இந்திய கலைஞர் ராஜா ரவி வர்மா வசந்தசேனாவை சித்தரிக்கும் எண்ணையால் வரையப்பட்ட வண்ணப்படம் ஒன்றை உருவாக்கினார்.
* **திரைப்படங்கள்:**
*** வசந்தசேனா, தாதாசாகேப் பால்கேவால் 1929 இல் எடுக்கப்பட்ட திரைப்படம்
*** 1941 இல் ராமய்யர் ஷிரூரின் கன்னடத் திரைப்படம் ''வசந்த சேனா''
*** *வசந்த சேனா*, 1942 இல் கஜானன் ஜாகிர்தாரின் இந்தித் திரைப்படம்
*** ''வசந்த சேனா'', 1967 இல் பிஎஸ் ரங்காவின் தெலுங்குத் திரைப்படம்

உத்சவ் என்பது 1984 ஆம் ஆண்டு வெளியான இந்தி சிற்றின்ப திரைப்படம் ஆகும். இது சஷி கபூர் தயாரித்து கிரீஷ் கர்னாட் இயக்கிய இந்த நாடகத்தை அடிப்படையாகக் கொண்டது.

## மேற்கோள்கள்


பகுப்பு:கதை மாந்தர்கள்